laion/Wikipedia-Exotic huggingface dataset:
ক্যান্টনমেন্ট পাবলিক স্কুল, খুলনা

ক্যান্টনমেন্ট পাবলিক স্কুল হচ্ছে বাংলাদেশের খুলনা জেলার ফুলতলা উপজেলার জাহানাবাদ সেনানিবাসে অবস্থিত সেনাবাহিনী পরিচালিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৮৪ সালে। ১৯৮৪ সালে খুলনার শিক্ষার মান বৃদ্ধির উদ্দেশ্যে জাহানাবাদ ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। ক্যান্টনমেন্ট জুনিয়র স্কুল নামে কার্যক্রম শুরু করা প্রতিষ্ঠানটিকে ১৯৮৮ সালে মাধ্যমিক বিদ্যালয়ে রূপান্তর করা হয় ও নাম পরিবর্তন করে ক্যান্টনমেন্ট পাবলিক স্কুল রাখা হয়। তৎকালীন স্টেশন কমান্ডার কর্নেল মোহাম্মদ আবদুর রবের সম্মতিক্রমে এটি প্রতিষ্ঠা লাভ করে। বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়। উল্লেখ্য, নবম-দশম শ্রেণিতে শুধুমাত্র বিজ্ঞান ও ব্যবসায় শিক্ষা বিভাগে পড়ার সুযোগ থাকে। ছেলেদের সাদা শার্ট     , নেভি ব্লু প্যান্ট     , সাদা কেডস্      এবং কালো বেল্ট      মেয়েদের নীল কামিজ     , কামিজের উপর সাদা ক্রস বেল্ট     , কোমরে সাদা বেল্ট     , সাদা অ্যাপ্রোন      এবং সাদা কেডস্      বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে। বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়। বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। বিএনসিসি গার্লস্ গাইড স্কাউট রেড ক্রিসেন্ট জাহানাবাদ ক্যান্টনমেন্ট বোর্ড খুলনা জেলা খুলনা জেলার শিক্ষা প্রতিষ্ঠানের তালিকা "পরিক্রমা, ক্যান্টনমেন্ট পাবলিক স্কুল, জাহানাবাদ"। cpsk.edu.bd। সংগ্রহের তারিখ ২০২২-১০-২৬।  "ফলাফল"। banbeis.gov.bd। সংগ্রহের তারিখ ২০২২-১০-২৬।
বালাসাহেবাঞ্চী শিবসেনা

বালাসাহেবাঞ্চী শিবসেনা হচ্ছে ভারতের মহারাষ্ট্র-ভিত্তিকি একটি রাজনৈতিক দল। মহারাষ্ট্রের বর্তমান মুখ্যমন্ত্রী একনাথ শিন্ডের নেতৃত্বে ২০২২ সালের ১০ অক্টোবরে দলটি গঠিত হয়। মূল শিবসেনার প্রতীক তীর-ধনুক স্থগিত করে নির্বাচন কমিশন দলটির জন্য নতুন প্রতীক ঢাল ও জোড়া তলোয়ার প্রতীক বরাদ্দ দিয়েছে। ২০২২ সালের মহারাষ্ট্রের রাজনৈতিক সংকটের ফলাফল হিসেবে সৃষ্ট মূল শিবসেনার দুটি পৃথক উপদলের আরেকটি হলো শিবসেনা (উদ্ধব বালাসাহেব ঠাকরে)। এটি বর্তমানে ভারতীয় জনতা পার্টির জোট শরিক হিসেবে মহারাষ্ট্র রাজ্যের ক্ষমতাসীন দল। ২০২২ সালের মহারাষ্ট্র রাজনৈতিক সংকটের ফলে শিবসেনায় বিভক্তির পরে দলটি গঠিত হয়েছিল। তখন শিবসেনা, কংগ্রেস ও এনসিপির সমন্বয়ে গঠিত জোট সরকার পতনের লক্ষ্যে শিবসেনার গুরুত্বপূর্ণ নেতা ও মন্ত্রী একনাথ শিন্ডের নেতৃত্বে মুখ্যমন্ত্রী উদ্ভব ঠাকরের বিরুদ্ধে বিদ্রোহে করে শিবসেনার বিধায়কদের অধিকাংশ নিয়ে ভারতীয় জনতা পার্টির সাথে মিলে সরকার গঠন করে। ফলে একনাথ শিন্ডে মুখ্যমন্ত্রী এবং বিজেপির দেবেন্দ্র ফড়নবিস উপমুখ্যমন্ত্রী হন। এরপর থেকে একনাথ শিন্ডে ও উদ্ধব ঠাকরের দুই পক্ষই নিজেদেরকে "আসল" শিবসেনা দাবি করতে থাকে। এই অবস্থার প্রেক্ষিতে মূল শিবসেনার প্রতীক তীর-ধনুক নিয়ে দুই শিবিরের মধ্যে উত্তেজনা বিরাজ করতে থাকে। কিন্তু মহারাষ্ট্র বিধানসভার অন্ধেরি আসনের উপনির্বাচনের পূর্বে প্রতীক নিয়ে দুই পক্ষের দ্বন্দ্ব বেড়ে গেলে ভারতের নির্বাচন কমিশন দুই পক্ষকে দুটি নাম ও প্রতীক ঠিক করে দেয়। ফলে ফলে একনাথ শিন্ডের নেতৃত্বে অতি-ডানপন্থী গোষ্ঠী বালাসাহেবঞ্চি শিবসেনা গঠনটি করে। অন্যদিকে ঠাকরের নেতৃত্বে মধ্যপন্থী এবং তুলনামূলকভাবে ধর্মনিরপেক্ষ গোষ্ঠী শিবসেনা (উদ্ধব বালাসাহেব ঠাকরে) গঠন করে। একনাথ শিন্ডে ও দেবেন্দ্র ফড়নবিশের নেতৃত্বে জাতীয় গণতান্ত্রিক জোট এবং উদ্ধব ঠাকরে ও শারদ পাওয়ারের নেতৃত্বে মহা বিকাশ আঘাড়ির মধ্যে প্রথম মুখোমুখি লড়াই হয়েছিল ২০২২ সালের মহারাষ্ট্র গ্রাম পঞ্চায়েত নির্বাচনে। সেখানে এমভিএ ৪৫৭ গ্রাম পঞ্চায়েত আসন জিতেছিল। এরমধ্যে এর মধ্যে এনসিপি ১৫৫টি শিবসেনা (উদ্ভব) ১৫৩টি এবং কংগ্রেস ১৪৯টি আসন পেয়েছে। অন্যদিকে এনডিএ ৩৫২টি আসন পেয়েছে। এর মধ্যে বিজেপি ২৩৯টি এবং শিন্ডের দল ১১৩টি আসন জিতেছে। এছাড়া অন্যান্য দল ২৪১টি আসন জিতেছে। এমভিএ এনডিএ-র চেয়ে ১০৫টি বেশি আসন জিতায় সার্বিকভাবে শিন্ডের বালাসাবেবঞ্চী শিবসেনা ও বিজেপি পরাজয় বরণ করেছে। ভারতের রাজনীতি ভারতের রাজনৈতিক দলের তালিকা মহারাষ্ট্রের রাজনীতি বালাসাহেব ঠাকরে "একনাথ শিন্ডে is the true heir to Balasaheb Thackeray: Baba Ramdev"। Zee News। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Face of Hindu Extremism: Mumbai's Bal Thackeray"। Jamestown। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Team একনাথ শিন্ডে Now 'বালাসাহেবাঞ্চী শিবসেনা', 'Mashaal' Poll Symbol for Uddhav Camp"।  "Thackeray-led Sena gets 'mashaal' as election symbol; Shinde camp asked to give fresh list"।  "शिंदे-उद्धव गुटों को नए नाम अलॉट, निशान एक को: एकनाथ को गदा देने से Ec का इनकार; ठाकरे को मशाल सिंबल मिला"। ১০ অক্টোবর ২০২২।  সংস্থা, সংবাদ। "Eknath Shinde | 'ঢাল-তরোয়াল' নিয়ে উপনির্বাচনে লড়বেন একনাথ শিন্ডেরা, উদ্ধবের হাতে থাকবে 'মশাল'"। www.anandabazar.com। সংগ্রহের তারিখ ২০২২-১১-১১।  "একনাথ শিন্ডে: Maharashtra CM একনাথ শিন্ডে's faction forms national executive, may 'show' EC it's real Sena today | Mumbai News - Times of India"। The Times of India।  "BJP single-largest party in Maharashta gram panchayat polls, but MVA trumps BJP-Shinde alliance"।
ইনস্টিটিউট অব লাইভস্টক সায়েন্স এন্ড টেকনোলজি, নাসিরনগর, ব্রাহ্মণবাড়িয়া

ইনস্টিটিউট অব লাইভস্টক সায়েন্স এন্ড টেকনোলজি (আই,এল,এস,টি) ব্রাহ্মণবাড়িয়া জেলায় নাসিরনগর উপজেলায় অবস্থিত একটি শিক্ষাপ্রতিষ্ঠান। ২০১৮ সালের ১ নভেম্বর বাংলাদেশের প্রধানমন্ত্রী ভিডিও কনফারেন্সের মাধ্যমে এটির উদ্বোধন করেন। এটি মৎস্য ও প্রাণিসম্পদ মন্ত্রণালয়ের আওতাধীন "ডিপ্লোমা ইন লাইভস্টক" শিক্ষাপ্রতিষ্ঠান। বাংলাদেশ কারিগরি শিক্ষা বোর্ড এর শিক্ষা কার্যক্রম নিয়ন্ত্রণ করে। ২০১৬ সালে ৩০ এপ্রিল তৎকালীন মৎস্য ও প্রাণি সম্পদ মন্ত্রী মোহাম্মদ ছায়েদুল হক এই ইনস্টিটিউটটির ভিত্তিপ্রস্থর স্থাপন করেন। ২০১৮ সালের ১ নভেম্বর প্রধানমন্ত্রী শেখ হাসিনা গণভবন থেকে ভিডিও কনফারেন্সের মাধ্যমে এটির উদ্বোধন করেন। ২০১৮ সালে ১ম ব্যাচের ভর্তি কার্যক্রম শুরু হয়। প্রকল্পের মেয়াদ শেষ হওয়ার পরও নির্মাণকাজ সমাপ্ত না হওয়ায় গাইবান্ধা ইনস্টিটিউট অব লাইভস্টক সায়েন্স অ্যান্ড টেকনোলজিতে ৫০ জন শিক্ষার্থী নিয়ে পাঠদান কার্যক্রম শুরু হয়। পরবর্তীতে তাদের বর্তমান শিক্ষা প্রতিষ্ঠানে ফিরিয়ে নিয়ে আসা হয়। ২০১৮ সালে প্রথম ব্যাচ, ২০১৯ সালে দ্বিতীয় ব্যাচ, ২০২০ সালে তৃতীয় ব্যাচ, ২০২১ সালে চতুর্থ ব্যাচ, ২০২২ সালে পঞ্চম ব্যাচ, ভর্তির মাধ্যমে পরিপূর্ণ শিক্ষা কার্যক্রম শুরু হয়েছে। বর্তমানে শিক্ষা প্রতিষ্ঠানটিতে একটিমাত্র টেকনোলজি চলমান রয়েছে "ডিপ্লোমা ইন লাইভস্টক"। ব্রাহ্মণবাড়িয়া জেলার নাসিরনগর উপজেলা সদরের মহিন্দুরা ব্রিজ সংলগ্ন সরাইল-নাসিরনগর আঞ্চলিক মহাসড়কের পাশে ৩ একর জমির ওপর প্রায় ৫০ কোটি টাকা ব্যয়ে ইনস্টিটিউট অব লাইভস্টক সায়েন্স অ্যান্ড টেকনোলজি নির্মাণ করা হয়। ৫তলা বিশিষ্ট একাডেমিক ও প্রশাসনিক ভবন, ভেটেরিনারি হাসপাতাল ও ডায়াগনস্টিক ল্যাবরেটরি, অডিটরিয়াম কাম শিক্ষক ডরমেটরি, দুইতলা বিশিষ্ট প্রিন্সিপাল কোয়ার্টার, ৫তলা বিশিষ্ট গ্যারেজ কাম কর্মচারী ডরমেটরি, একটি ছাত্র হোস্টেল, একটি ছাত্রী হোস্টেল, একতলা বিশিষ্ট ছোট প্রাণি এবং বড় প্রাণির জন্য একটি ফার্ম অফিস, একটি পাম্প হাউজ, একটি গাভীর শেড, একটি ছাগলের শেড, একটি হাঁসের শেড ও একটি মুরগীর শেড,এবং ছোট একটি খেলার মাঠ। বর্তমানে এখানে একটি বিভাগ চালু আছে। যথা: ডিপ্লোমা ইন লাইভস্টক । ইনস্টিটিউট অব লাইভস্টক সাইন্স অ্যান্ড টেকনোলজি, নাসিরনগর, ব্রাহ্মণবাড়িয়া ছাত্রদের জন্য ১টি এবং ছাত্রীদের জন্য ১টি আবাসিক হল রয়েছে।১৬০ জন ধারণক্ষম ৫ তলা বিশিষ্ট ছাত্র হোস্টেল ৯৬ জন ধারণক্ষম ৫ তলা বিশিষ্ট ছাত্রী হোস্টেল রয়েছে। ভর্তি কার্যক্রম সম্পন্ন হওয়ার পর সকল শিক্ষার্থীকে আবাসিক হোষ্টেলে সিট বরাদ্দ দেওয়া হয়। বাংলাদেশ ডিপ্লোমা ইন লাইভস্টক স্টুডেন্ট ফেডারেশন, নাসিরনগর কলেজ শাখা। "ডেপুটেশনে চলছে ইনস্টিটিউট অব লাইভস্টক সায়েন্স অ্যান্ড টেকনোলজি"। সমকাল। ১৪ ফেব্রুয়ারি ২০২০। ৩০ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০২২।
বৃদ্ধাচলম জংশন রেলওয়ে স্টেশন

বৃদ্ধাচলম জংশন রেলওয়ে স্টেশনটি ভারতের তামিলনাড়ু রাজ্যের কুড্ডালোরে জেলায় অবস্থিত এবং বিরুধাচলম পরিষেবা প্রদান করে। দক্ষিণ ভারতীয় রেলওয়ে কোম্পানি একটি ৭১৫ কিমি (৪৪৪ মা) স্থাপন করে -১৮৮০ সালে চেন্নাই থেকে তুতিকোরিন পর্যন্ত দীর্ঘ মিটার-গেজ ট্রাঙ্ক লাইন। মিটারগেজ থেকে ব্রডগেজে রূপান্তরের মাধ্যমে সমগ্র এগমোর-তাম্বারাম-ভিলুপুরম-তিরুচিরাপল্লী-ডিন্ডিগুল-মাদুরাই সেক্টরে কার্যত সম্পূর্ণ ব্রড-গেজ যাত্রী পরিবহন শুরু মার্চ ২০০১ সালে। ব্রড-গেজ ভিলুপ্পুরম-তিরুচিরাপল্লী সেক্টর ২০১০ সালে বিদ্যুতায়িত হয়েছিল। দক্ষিণ তামিলনাড়ুতে আসা বেশিরভাগ ট্রেন এই স্টেশনে থামা সত্ত্বেও, এই স্টেশনটি শুধুমাত্র একটি 'বি' গ্রেড স্টেশন। "Chugging into the past"। The Hindu। ১৮ ডিসেম্বর ২০০৪। ২২ জানুয়ারি ২০০৫ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৩।  Moro, Bharath (২০০৪-১২-১৮)। "Chennai Area Gauge Conversion"। The Hindu। ২২ জানুয়ারি ২০০৫ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৩।  "Electrified BG section to be inaugurated"। The Hindu। ২৮ জানুয়ারি ২০১০। ২৯ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৩।  টেমপ্লেট:Railway stations in Tamil Nadu
হারুনর রশিদ খান

হারুনর রশিদ খান একজন বাংলাদেশী শিক্ষাবিদ এবং বরিশাল বিশ্ববিদ্যালয়ের সর্বপ্রথম ও প্রাক্তন উপাচার্য। তিনি ঢাকা বিশ্ববিদ্যালয়ের মৃত্তিকা, পানি ও পরিবেশ বিভাগের একজন অধ্যাপক। ২০১১ সালে বরিশাল বিশ্ববিদ্যালয় প্রতিষ্ঠিত হলে তিনি সেখানে ২০১১ থেকে ২০১৫ সাল পর্যন্ত উপাচার্যের দায়িত্ব পালন করেন। হারুনর রশিদ খান জনাব আব্দুল কাদের এবং মিসেস এইচ. খাতুন এর একমাত্র সন্তান। তিনি ১৯৬২ সালের ৩১ ডিসেম্বর পটুয়াখালী জেলার বাউফল উপজেলার বিলবিলাশ গ্রামে জন্মগ্রহন করেন। "যেমন হবে বরিশাল বিশ্ববিদ্যালয়"। দৈনিক ইত্তেফাক। ২০১১-০৬-১৫। ১৮ জুন ২০১১ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১২।  "Dr. Md. Harunor Rashid Khan Dhaka University Profile"। www.du.ac.bd (ইংরেজি ভাষায়)। সংগ্রহের তারিখ ২০২২-১০-২৭।
মফিজউদ্দীন আহমদ শিক্ষা কমিশন, ১৯৮৭

মফিজউদ্দীন আহমদ শিক্ষা কমিশন, ১৯৮৭ বাংলাদেশের একটি শিক্ষা সংস্কারমূলক শিক্ষা কমিশন। এটি জাতীয় শিক্ষা কমিশন, ১৯৮৭ নামেও পরিচিত। ১৯৮৭ সালে বাংলাদেশ সরকার জাহাঙ্গীরনগর বিশ্ববিদ্যালয়ের উপাচার্য মফিজ উদ্দীন আহমেদকে প্রধান করে একটি শিক্ষা কমিশন গঠন করে। এই কমিশনের উপর পূর্ববর্তী কমিশনের ত্রুটি ও পরিবর্তন, শিক্ষা ব্যবস্থার মানোন্নয়ন ও পুনর্বিন্যাসের দায়িত্ব দেওয়া হয়। বাংলাদেশের শিক্ষা ব্যবস্থার উপরে ব্যপক গবেষণা চালায়। তারা দেশের বিভিন্ন সভা, সেমিনার ও আলোচনাসভায় অংশগ্রহণ করে, বিভিন্ন পেশাজীবী মানুষের সাক্ষাৎকার গ্রহণ করে। এছাড়াও এই কমিশন নানা শিক্ষানুরাগী ও শিক্ষাবিদগণের নিকট পরামর্শ গ্রহণ করে। এভাবে তারা দেশের সম্যক শিক্ষাব্যবস্থা সম্পর্কে ধারণা নেওয়ার প্রচেষ্টা চালায়। এমনকি এই কমিশনের দুই সদস্য বহিঃবিশ্বের শিক্ষাব্যবস্থা পর্যবেক্ষণের জন্য থাইল্যান্ড, চীন, ফিলিপাইন ও জাপান সফর করে। প্রায় এক বছর গবেষণা করে ১৯৮৮ সালের ২৬ ফেব্রুয়ারি কমিশন তাদের রিপোর্ট সরকারের নিকট পেশ করে। এই কমিশন নিম্ন মাধ্যমিক শিক্ষা থেকে উচ্চতর শিক্ষা পর্যন্ত বিভিন্ন বিষয়ে সরকারকে পরামর্শ প্রদান করেছিলো। বিশেষ করে বাংলাদেশের বিশ্ববিদ্যালয় সংক্রান্ত কিছু গুরুত্বপূর্ণ পরামর্শ দিয়েছিলো। সেগুলোর মধ্যে উল্লেখযোগ্য: প্রতি বৃহত্তর জেলায় বা বিভাগীয় শহরে এবং রাজধানীতে একটি কলেজকে বিশ্ববিদ্যালয়ে রূপান্তর করা। দেশের মধ্যে দুটি এফেলিয়েটিং বিশ্ববিদ্যালয় স্থাপন করা সকল সাধারণ কলেজকে উক্ত দুটি বিশ্ববিদ্যালয়ের অধিভুক্ত করা। দেশের শিক্ষাপ্রতিষ্ঠান জাতীয়করণের জন্য সুনিদিষ্ট নীতিমালা প্রণয়ন করা এবং সেটা দ্রুত বাস্তবায়ন করা। সরকার কর্তৃক দেশের বেসরকারি কলেজের শিক্ষকদের পূর্ণ বেতন ও ভাতা প্রদান করা। বিশ্ববিদ্যালয়ের পিএইচডি ডিগ্রি প্রদানের জন্য গবেষণা পরিচালনার জন্য সমৃদ্ধ গ্রন্থাগার, গবেষণাগার স্থাপন এবং দেশের সার্বিক গবেষণা কেন্দ্রের উন্নয়ন সাধন করা। বিশ্ববিদ্যালয়ের মাস্টার্স কোর্সে গবেষণার সুযোগ বৃদ্ধি করা, পিএইচডি কোর্সে অধ্যয়নের জন্য শিক্ষার্থীদের ফেলোশিপ প্রদান করা। বিশ্ববিদ্যালয়ের পিএইচডি ও পিএইচডি পরবর্তী গবেষণা করার জন্য কোনো একটি বিশেষ বিভাগ বাছাই করে সেটিকে ‘সেন্টার অব এক্সিলেন্স’ হিসেবে পরিণত করা। বিশ্ববিদ্যালয় ও উচ্চতর শিক্ষা প্রতিষ্ঠানে চাকরি সন্ধানী ব্যুরো স্থাপন করা এবং শিক্ষার্থীদের চাকরির সুযোগ নিশ্চিত করা। এই কমিশন বাংলাদেশের উচ্চ শিক্ষার অগ্রগতি বিষয়ক একটি সুনিদিষ্ট প্রস্তাব করে। রিপোর্টে উল্লেখ করে, বাংলাদেশের উচ্চ শিক্ষা ব্যবস্থায় তিন বছর মেয়াদী ডিগ্রি কোর্স এবং দুই বছরের মাস্টার্স কোর্স চালু থাকবে। এই কমিশন আরো প্রস্তাব দেয়, ডিগ্রি শ্রেণীর শিক্ষার্থীরা পড়াশোনার জন্য তিনটি বিষয় নির্বাচন করতে পারবে এবং তৃতীয় বর্ষের সময় এই তিনটি বিষয় থেকে যেকোন একটি বিষয়ে কারিগরী শিক্ষা গ্রহণ করবে। কোনো শিক্ষার্থী ডিগ্রি পরীক্ষার চূড়ান্ত ফলাফলে এই তিনটি বিষয়ের যে বিষয়ে ৭০% এর বেশি নম্বর অর্জন করতে পারবে, তাকে উক্ত বিষয়ের উপর অনার্স ডিগ্রি প্রদান করা হবে। তবে একই সাথে কমিশন দেশের ডিগ্রি কলেজসমূহের অবকাঠামোগত উন্নয়ন ও শিক্ষার মান নিশ্চিতকরণ, শিক্ষার সুযোগ সম্প্রসারণের সুপারিশ করে। শরীফ শিক্ষা কমিশন, ১৯৫৯ মনিরুজ্জামান মিয়া শিক্ষা কমিশন, ২০০৩ জাতীয় শিক্ষা উপদেষ্টা কমিটি, ১৯৭৮ "শিক্ষা কমিশন - বাংলাপিডিয়া"। bn.banglapedia.org। সংগ্রহের তারিখ ২০২২-১০-২৮।  "আহমেদ, মফিজউদ্দীন - বাংলাপিডিয়া"। bn.banglapedia.org। সংগ্রহের তারিখ ২০২২-১০-২৮।
শহীদ উল্লাহ তালুকদার

শহীদ উল্লাহ তালুকদার একজন বাংলাদেশী কৃষিবিদ। তিনি সিলেট কৃষি বিশ্ববিদ্যালয় এবং সিলেট ইন্টারন্যাশনাল ইউনিভার্সিটির উপাচার্য ছিলেন। শহীদ উল্লাহ তালুকদার বাংলাদেশ কৃষি বিশ্ববিদ্যালয়ের অবসরপ্রাপ্ত অধ্যাপক। তিনি ২০১০ থেকে ২০১৪ সাল পর্যন্ত সিলেট কৃষি বিশ্ববিদ্যায়ের উপাচার্য ছিলেন। পরবর্তীকালে ২০১৯ থেকে ২০২৩ সাল পর্যন্ত তিনি সিলেট ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন। সিলেট কৃষি বিশ্ববিদ্যালয় বাংলাদেশ কৃষি বিশ্ববিদ্যালয় সিলেট ইন্টারন্যাশনাল ইউনিভার্সিটি "প্রফেসর ড. মো: শহীদ উল্লাহ তালুকদার এর উপাচার্য হিসেবে যোগদান"। সিলেট ইন্টারন্যাশনাল ইউনিভার্সিটি। সংগ্রহের তারিখ ২৮ অক্টোবর ২০২২।  "সিকৃবির ভিসি পদে নিয়োগ পেতে দৌড়ঝাঁপ"। বাংলানিউজটোয়েন্টিফোর.কম। ৩ সেপ্টেম্বর ২০১৪। সংগ্রহের তারিখ ২৮ অক্টোবর ২০২২।  "উপাচার্যের দপ্তর"। সিলেট ইন্টারন্যাশনাল ইউনিভার্সিটি (ইংরেজি ভাষায়)। ১৬ জুন ২০২৩ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০২৪।
ইমাম জাহিজ

আবু উসমান 'আমর ইবনে বাহর আল -কিনানি আল-বসরি ( আরবি: أبو عثمان عمرو بن بحر الكناني البصري) হলেন একজন বিখ্যাত আরব গদ্যলেখক, সাহিত্যিক, ধর্মতত্ত্ববিদ, প্রাণিবিশারদ, তার্কিক এবং ধর্মীয় ও রাজনৈতিক ব্যক্তিত্ব। তিনি সাধারণত ইমাম আল-জাহিজ নামে পরিচিত। তিনি তৎকালীন আব্বাসীয় খিলাফতের অন্তর্ভুক্ত বসরা শহরে ৭৭৬ সালে জন্মগ্রহণ করেন এবং ৮৬৮/৮৬৯ সালে সেখানেই মৃত্যুবরণ করেন। তিনি নিজেকে আরবীয় গোত্র বনু কিনানার একজন সদস্য হিসেবে বর্ণনা করেছেন। ডারউইনের হাজার বছর আগে ইমাম আল-জাহিজ এই সিদ্ধান্তে পৌঁছেছিলেন যে, প্রাণীদের বিবর্তনকে প্রভাবিত করে এমন কিছু ব্যবস্থা অবশ্যই থাকতে হবে। তিনি তিনটি প্রধান প্রক্রিয়া সম্পর্কে লিখেছেন; অস্তিত্বের লড়াই, একে অপরের মধ্যে প্রজাতির রূপান্তর এবং পরিবেশগত কারণগুলি। তাই তাকে প্রাকৃতিক নির্বাচনের নীতির রূপরেখার কৃতিত্ব দেওয়া হয়। ইবনে আল-নাদিম আল-জাহিজের ইমাম জাহিজের লিখিত ১৪০টি বইয়ের তালিকা করেছেন। তার মধ্যে ৭৫টি বর্তমান পাওয়া যায়। তার সর্বাধিক পরিচিতঃ কিতাব হল আল-হায়াওয়ান (প্রাণীদের বই)। একটি সাতখণ্ডের একটি সংকলন। কিতাব আল-বায়ান ওয়া-ল-তাবিইন (বাকপটুতা এবং প্রকাশের বই) মানুষের কথাশৈলীর উপর একটি বিস্তৃত কাজ। কিতাব আল-বুখালা (কৃপণদের বই) কৃপণতার উপর উপাখ্যানের একটি বিশাল সংগ্রহ। ঐতিহাসিক সূত্রে জানা যায় যে, প্রচুর পরিমাণ বই তার উপর পড়ে গেলে তিনি মারা যান। "Al-Jāḥiẓ"। Encyclopædia Britannica। Encyclopædia Britannica, inc.। ৭ মার্চ ২০১২। সংগ্রহের তারিখ ২২ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Yāqūt 1907। Baghdādī (al-) Khaṭīb 2001। Pellat 1953। Nadīm (al-) 1970। Sumaya, El-Zaher। "The Father of the Theory of Evolution: Al-Jahiz and His Book of Animals"। mvslim.com।  "Darwin's Ghosts, By Rebecca Stott"। independent.co.uk। ৩১ মে ২০১২। ২০১২-০৬-০৪ তারিখে মূল থেকে আর্কাইভ করা। সংগ্রহের তারিখ ১৯ জুন ২০১২।  Blankinship (২০২০)। "Giggers, Greeners, Peyserts, and Palliards: Rendering Slang in al-Bukhalāʾ of al-Jāḥiẓ": 17। ডিওআই:10.7817/jameroriesoci.140.1.0017।  Pellat, C. (১৯৯০)। "Al-Jahiz"। Abbasid Belles Lettres। Cambridge University Press। পৃষ্ঠা 81। আইএসবিএন 9780521240161। সংগ্রহের তারিখ ১০ জানুয়ারি ২০১৭।
তুই শুধু আমার (২০১৪-এর চলচ্চিত্র)

তুই শুধু আমার ২০১৪ সালের বাংলাদেশী রোমান্টিক চলচ্চিত্র। চলচ্চিত্রটি পরিচালনা করেছেন রাজু চৌধুরী এবং প্রযোজনা করেছেন মোহাম্মদ আলী। এই চলচ্চিত্রের শ্রেষ্ঠাংশে অভিনয় করেছেন সাইমন সাদিক, মৌমিতা মৌ আর অন্যান্য ভূমিকায় অভিনয় করেছেন সিনথিয়া, কাজী হায়াৎ সহ আরো অনেক। চলচ্চিত্র টি প্রেক্ষাগৃহে মুক্তি পেয়েছে ৫ সেপ্টেম্বর ২০১৪। সাইমন সাদিক - শুভ মৌমিতা মৌ - মৌ আলেকজান্ডার বো সিনথিয়া কাজী হায়াৎ চলচ্চিত্র টি ৫ সেপ্টেম্বর ২০১৪ সালে দেশের বিভিন্ন প্রেক্ষাগৃহে মুক্তি পেয়েছে এবং ইউটিউবেও মুক্ত পেয়েছে। "মৌমিতা-সায়মন'র 'তুই শুধু আমার' - বাংলা মুভি ডেটাবেজ"। ২০১৩-১০-২৭। সংগ্রহের তারিখ ২০২২-১০-২৮।  jagonews24.com। "ঢালিউড আলোচনায় মৌমিতা (দেখুন ছবিতে)"। jagonews24.com (ইংরেজি ভাষায়)। সংগ্রহের তারিখ ২০২২-১০-২৮।  read0, Meer Moniruzzaman শোবিজ 1 min। "আজ তুই শুধু আমার"। শেয়ার বিজ (ইংরেজি ভাষায়)। সংগ্রহের তারিখ ২০২২-১০-২৮।  মঈনুদ্দীন, অভি। "নিজেকে একজন অভিনেত্রী হিসেবে গড়ে তুলতে চাই -মৌমিতা মৌ"। DailyInqilabOnline (ইংরেজি ভাষায়)। সংগ্রহের তারিখ ২০২২-১০-২৮।  "Tui Sudhu Amar | Saimon, Moumita, Bipasha Kabir | Eagle Movies (OFFICIAL BANGLA MOVIE)"।  বাংলা মুভি ডেটাবেজে তুই শুধু আমার চলচ্চিত্র প্রবেশদ্বার
মোহাম্মদ রহমতুল্লাহ

মোহাম্মদ রহমতুল্লাহ একজন বাংলাদেশী অধ্যাপক। তিনি ইউনিভার্সিটি অব ডেভেলপমেন্ট অল্টারনেটিভের (ইউডা) জীব বিজ্ঞান অনুষদের ডিন এবং উপ-উপাচার্য হিসেবে দায়িত্ব পালন করেছেন। বর্তমানে তিনি ইউডার উপাচার্য হিসেবে দায়িত্ব পালন করেছেন। তিনি কমনওয়েলথ স্কলারশিপের অধীনে হংকং বিশ্ববিদ্যালয় থেকে পিএইচডি ডিগ্রি অর্জন করেন। মোহাম্মদ রহমতুল্লাহ ইউনিভার্সিটি অব ডেভেলপমেন্ট অল্টারনেটিভের জীব বিজ্ঞান অনুষদের ডিন ও অধ্যাপক হিসেবে দায়িত্ব পালন করেছেন। এছাড়া তিনি ঢাকা বিশ্ববিদ্যালয়, খুলনা বিশ্ববিদ্যালয়, যুক্তরাষ্ট্রের কানসাস স্টেট বিশ্ববিদ্যালয়, অবার্ন বিশ্ববিদ্যালয় এবং পেন স্টেট ইউনিভার্সিটি কলেজ অব মেডিসিন প্রভৃতি বিশ্ববিদ্যালয়েও অধ্যাপনা করেছেন। মোহাম্মদ রহমতুল্লাহ ঢাকায় অবস্থিত বেসরকারি বিশ্ববিদ্যালয়, ইউনিভার্সিটি অব ডেভেলপমেন্ট অল্টারনেটিভের উপ-উপাচার্য ছিলেন। ২০২২ সালে তিনি বিশ্ববিদ্যালয়টির উপাচার্য নিযুক্ত হন। ঢাকা বিশ্ববিদ্যালয় খুলনা বিশ্ববিদ্যালয় "ইউনিভার্সিটি অব ডেভেলপমেন্ট অল্টারনেটিভ এর ভাইস-চ্যান্সেলর নিয়োগ"। শিক্ষা মন্ত্রণালয়। সংগ্রহের তারিখ ২৮ অক্টোবর ২০২২।  "ইউনিভার্সিটি অব ডেভেলপমেন্ট অল্টারনেটিভের উপাচার্য"। বাংলাদেশ বিশ্ববিদ্যালয় মঞ্জুরী কমিশন (ইংরেজি ভাষায়)। সংগ্রহের তারিখ ২৮ অক্টোবর ২০২২।  "Faculty Members (Pharmacy)"। ইউনিভার্সিটি অব ডেভেলপমেন্ট অল্টারনেটিভ (ইংরেজি ভাষায়)। সংগ্রহের তারিখ ২৮ অক্টোবর ২০২২।  "ইউডা-র নতুন উপাচার্য অধ্যাপক ড. মোহাম্মদ রহমতুল্লাহ"। ইউনিভার্সিটি অব ডেভেলপমেন্ট অল্টারনেটিভ। সংগ্রহের তারিখ ২৮ অক্টোবর ২০২২। [স্থায়ীভাবে অকার্যকর সংযোগ]
বন্ড স্ট্রিট স্টেশন

বন্ড স্ট্রিট হল ওয়েস্ট অ্যান্ড অব লন্ডনের মেফেয়ারের একটি লন্ডন আন্ডারগ্রাউন্ড ও এলিজাবেথ লাইনের স্টেশন। এটি নিউ বন্ড স্ট্রিটের সঙ্গে অক্সফোর্ড স্ট্রিটে সংযোগস্থলের নিকট অক্সফোর্ড স্ট্রিটে অবস্থিত। স্টেশনটি সেন্ট্রাল লাইনে, মার্বেল আর্চ ও অক্সফোর্ড সার্কাস স্টেশনের মধ্যে এবং জুবিলি লাইনে, বেকার স্ট্রিট ও গ্রিন পার্ক স্টেশনের মধ্যে অবস্থিত। এটি প্যাডিংটন এবং টটেনহ্যাম কোর্ট রোডের মাঝে ২০২২ সালের ২৪শে অক্টোবর একটি এলিজাবেথ লাইনের স্টেশন হিসাবে খোলা হয়েছিল। এটি ট্রাভেলকার্ড জোন ১-এ রয়েছে। সেন্ট্রাল লাইনে প্রথম স্টেশনগুলি খোলার তিন মাস পরে, সেন্ট্রাল লন্ডন রেলওয়ে দ্বারা ১৯০০ সালের ২৪শে সেপ্টেম্বর স্টেশনটি প্রথম খোলা হয়েছিল। স্থপতি হ্যারি বেল মেজারস দ্বারা মূল সিএলআর স্টেশনের সাথে মিল রেখে সারফেস ভবনের নকশা করা হয়েছিল। রেলওয়ের মূল পরিকল্পনার মধ্যে বন্ড স্ট্রিটের পরিবর্তে ডেভিস স্ট্রিটে একটি স্টেশন নির্মাণের পরিকল্পনা অন্তর্ভুক্ত ছিল। "Step free Tube Guide" (পিডিএফ)। Transport for London। এপ্রিল ২০২১। ১৫ মে ২০২১ তারিখে মূল (PDF) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "New OSI (Bond Street) and Same Station Exit Changes"। ওয়েস্টা ফ্রেস সেন্ট্রাল। ২০২২-১০-২০। সংগ্রহের তারিখ ২০২২-১০-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Multi-year station entry-and-exit figures" (XLSX)। London Underground station passenger usage data। Transport for London। জানুয়ারি ২০১৮। সংগ্রহের তারিখ ২২ জুলাই ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Elizabeth line: Bond Street station gets opening date"। বিবিসি নিউজ। ২৮ সেপ্টেম্বর ২০২২। সংগ্রহের তারিখ ২৮ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হেনরি এলিয়ট ও টম মেল্টজার (৯ জানুয়ারি ২০১৩)। "What to see near Bond Street: a guide to London by tube"। দ্য গার্ডিয়ান। সংগ্রহের তারিখ ২৮ অক্টোবর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আর৮৮০ (বাংলাদেশ)

পটুয়াখালী-আমতলী-বরগুনা-কাকচিড়া মহাসড়ক বা আর৮৮০ হলো বরিশাল বিভাগের মধ্যে অবস্থিত বাংলাদেশের একটি আঞ্চলিক মহাসড়ক। এটি পটুয়াখালী শহরে জাতীয় মহাসড়ক এন৮ থেকে শুরু হয়ে বরগুনা জেলা শহর হয়ে পাথরঘাটা উপজেলার কাকচিড়া পর্যন্ত বিস্তৃত। এই সড়কের মাধ্যমে পটুয়াখালী শহর, আমতলী উপজেলা, বরগুনা জেলা এবং কাকচিড়ায় জেলা মহাসড়ক জেড৮৭০৮ এর মধ্যে সংযোগ স্থাপন করা হয়েছে। সড়কটি পটুয়াখালী এবং বরগুনা জেলার মধ্য দিয়ে গেছে। পটুয়াখালী প্রান্তে এটি জাতীয় মহাসড়ক এন৮ এর সাথে যুক্ত হয়েছে। বাংলাদেশের জাতীয় মহাসড়কগুলোর তালিকা "RHD Total Road List_22-07-2020.xlsx" (পিডিএফ)। সংগ্রহের তারিখ ২৭ জানুয়ারি ২০২২।  উইকিমিডিয়া কমন্সে আর৮৮০ সম্পর্কিত মিডিয়া দেখুন। প্রবেশদ্বার:  সড়ক বাংলাদেশ
আর৮৮১ (বাংলাদেশ)

আমতলী-খেপুপাড়া-কুয়াকাটা মহাসড়ক বা আর৮৮১ হলো বরিশাল বিভাগের মধ্যে অবস্থিত বাংলাদেশের একটি আঞ্চলিক মহাসড়ক। এটি বরগুনা জেলায় আঞ্চলিক মহাসড়ক আর৮৮০ থেকে শুরু হয়ে পটুয়াখালী জেলার কলাপাড়া বা খেপুপাড়া হয়ে কুয়াকাটা পর্যন্ত বিস্তৃত। এই সড়কের মাধ্যমে আমতলী পৌরসভা, কলাপাড়া পৌরসভা, কুয়াকাটা পৌরসভার মধ্যে সংযোগ স্থাপন করা হয়েছে। সড়কটি পটুয়াখালী জেলার মধ্য দিয়ে গেছে। বাংলাদেশের জাতীয় মহাসড়কগুলোর তালিকা "RHD Total Road List_22-07-2020.xlsx" (পিডিএফ)। সংগ্রহের তারিখ ২৭ জানুয়ারি ২০২২।  উইকিমিডিয়া কমন্সে আর৮৮১ সম্পর্কিত মিডিয়া দেখুন। প্রবেশদ্বার:  সড়ক বাংলাদেশ
ফায়ারম্যান স্যাম

ফায়ারম্যান স্যাম (ইংরেজি: Fireman Sam; ওয়েলশ: Sam Tân) হল একটি ব্রিটিশ অ্যানিমেটেড শিশুদের টেলিভিশন সিরিজ স্যাম নামে একজন ফায়ারম্যান, তার সহকর্মী ফায়ার ফাইটার এবং পন্টিপান্ডির কাল্পনিক ওয়েলশ গ্রামীণ গ্রামের অন্যান্য বাসিন্দাদের নিয়ে। দুটি বাস্তব শহরের একটি পোর্টম্যানটিউ, পন্টিপ্রিড এবং টনিপান্ডি)। অনুষ্ঠানটির মূল ধারণাটি এসেছে ইংল্যান্ডের লন্ডন থেকে দুইজন প্রাক্তন ফায়ারম্যানের কাছ থেকে, যারা তাদের ধারণাটি শিল্পী এবং লেখক রব লির কাছে নিয়ে যান যিনি ধারণাটি তৈরি করেছিলেন এবং শোটি চালু করা হয়েছিল।
বেজি

বেজি বা নেউল (সংস্কৃত নকুল) হারপেস্টিডে গোত্রের শ্বাপদ (Herpestidae family of order Carnivora) স্তন্যপায়ী প্রাণী। লোমশ শরীর দ্রুত চলাচল করে। দিনের বেলায় খাবার সংগ্রহ করে রাতে মাটিতে নিজেদের তৈরীকৃত গর্তে বাস করে। মাছ, হাঁস-মুরগি, অন্য ছোট প্রাণী এদের খাদ্য।শহরে ঝোপ ঝাড় বিশিষ্ট এলাকায় এবং গ্রামে দেখা যায়। বেজিকে সাপের শত্রু বলে গণ্য করা হয়। এরা দ্রুত প্রতিক্রিয়াশীলতা দ্বারা সাপকে পরাস্ত করতে পারে। এদের সাপের বিষে অনাক্রম্যতা আছে। অনুমান করা হয় যে এদের নিকোটিনিক অ্যাসিটাইলকোলিন রিসেপ্টার কেউটে সাপের বিষের সঙ্গে এমন ভাবে সহ-বিবর্তন হয়েছে যে রিসেপ্টরের যে অংশে বিষ সাধারণতঃ বাঁধতে পারে সেই অংশটি পরিবর্তিত হয়ে গেছে। ফলে কেউটের বিষ বেজির রিসেপ্টরের সঙ্গে বেঁধে তাকে অকেজো করতে পারেনা। সাধারণ কুসিমানসে, ক্রসারচুস অবসকিউরাস মেলারের বেজি, রাইঙ্কোগেল মেলেরি ব্যান্ডেড মঙ্গুজ স্ট্রাইপ-গ্যাড মঙ্গুজ, হার্পেস্টেস ভিটিকোলিস ছোট এশিয়ান মঙ্গুজ, হার্পেস্টেস জাভানিকাস ভারতীয় ধূসর মঙ্গুস পুপস ব্যান্ডেড মঙ্গুজ মুঙ্গোস মুঙ্গো কঙ্কাল অস্টিওলজির জাদুঘরে প্রদর্শনে Wozencraft, W. C. (২০০৫)। "Order Carnivora"। Wilson, D. E.; Reeder, D. M। Mammal Species of the World (3rd সংস্করণ)। Johns Hopkins University Press। পৃষ্ঠা 562–571। আইএসবিএন 978-0-8018-8221-0। ওসিএলসি 62265494। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hedges, Stephen. "Science: Mongoose's secret is to copy its prey"; New Scientist; 11 জানুয়ারী ১৯৯৭ .